

# VALSTYBĖS ĮMONĖS TURTO BANKO

# GENERALINIS DIREKTORIUS

**ĮSAKYMAS**

**DĖL VALSTYBINĖS ŽEMĖS SKLYPO, ESANČIO ALYTAUS RAJONE, SIMNO MIESTE, LAISVĖS G. 4, PERDAVIMO PATIKĖJIMO TEISE NACIONALINEI ŽEMĖS TARNYBAI PRIE APLINKOS MINISTERIJOS**

2025 m. d. Nr. P13- .

## Vilnius

Vadovaudamasis Lietuvos Respublikos žemės įstatymo 7 straipsnio 1 dalies 1, 2 ir 3 punktais ir atsižvelgdamas į Alytaus rajono savivaldybės 2024-12-22 raštą Nr. K26-4968 „Dėl valstybinės žemės sklypo, esančio Laisvės g. 4, Simno mieste, Alytaus rajone“:

1. P e r d u o d u Nacionalinei žemės tarnybai prie Aplinkos ministerijos patikėjimo teise valdyti, naudoti ir disponuoti valstybei nuosavybės teise priklausantį ir valstybės įmonės Turto banko patikėjimo teise valdomą 0,1021 ha ploto žemės sklypą, kadastro numeris 3363/0002:219, unikalus numeris 3363-0002-0219, esantį Alytaus rajone, Simno mieste, Laisvės g. 4.

2. P a v e d u Pardavimų departamento Turto pardavimų skyriaus vadovei, laikinai atliekančiai Turto parengimo skyriaus vadovo funkcijas, Indrei Kajokienei pasirašyti 1 punkte nurodyto žemės sklypo perdavimo ir priėmimo aktą.

Generalinis direktorius Gintaras Makšimas

Parengė

Miglė Dieninytė

2025-01-07